section_heading: Recenzije
paragraph_text: Immutable je dobio pohvale kritičara. Na internetskom mjestu Metacritic dana su mu 83 boda od njih 100. Thom Jurek iz AllMusica dao mu je četiri zvjezdice od njih pet i napisao je: "Na kraju svega, Immutable nudi samu Meshugginu srž. Iako se [članovi] osjećaju udobno u svojoj koži, i dalje šire svoj utjecaj uništavajući – kvragu, gotovo proždirući – granice metala u dugoj i nemilosrdnoj potrazi za neotkrivenim." Max Heilman iz časopisa Exclaim! dao mu je osam od deset bodova i izjavio je: "Meshuggah se vratila da bi se dojmila sebe, a ne koga drugoga. Ovo je glazba koju voli svirati. Jednostavno se poklopilo da ne zvuči ni poput čega drugoga u metalu. Nakon tridesetak godina provedenih u igri Meshuggah nije utažila svoju žeđ za tektonskim bjesnilom niti joj je presušilo vrelo glazbenih vještina."<ref>